सामग्री: या मुलीवर मंदसौर येथून चार तासांवर असलेल्या इंदूरच्या सरकारी रुग्णालयात उपचार सुरू आहेत. 

बलात्कारानंतर त्या मुलीबरोबर निर्घृणपणे अत्याचार करण्यात आले. आधी या मुलीचा जीव वाचणार नाही, असंच वाटलं होतं. पण आता डॉक्टरांना तिचा जीव वाचेल अशी आशा आहे. 

या कृत्यानंतर संशयितांपर्यंत पोहोचण्यासाठी सोशल मीडिया आणि डिजिटल इंटेलिजन्सची मदत घेतली जात आहे. 

नेमकं झालं काय?

मंदसौर शहरातल्या एका शाळेतून सात वर्षांची एक मुलगी 26 जूनच्या दुपारी घराकडे निघाली. तिच्याकडे कोणाचं लक्षच गेलं नाही.

शाळेतला सीसीटीव्हीचा कॅमेरा बिघडला होताच. शिवाय गेटवर असलेल्या सीसीटीव्हीचा कॅमेरा खराबही होता आणि त्याची दिशाही चुकीची होती. 

शाळा सुटल्यानंतर तीन तास उलटले तरीही जेव्हा ती मुलगी घरी पोहोचली नाही तेव्हा तिच्या वडिलांनी पोलिसांकडे धाव घेतली. 

40 किमी दूर असलेल्या सीतामऊ भागातल्या नातेवाईकांकडे गेली असेल अशी शंकाही मुलीच्या वडिलांनी व्यक्त केली.

तोपर्यंत पोलिसांच्या 15 टीम्स वेगवेगळ्या दिशांना पाठवण्यात आल्या होत्या. पण हाती काही लागलं नाही. 

मग कळलं की मुलीच्या कुटुंबीयांनी जमिनीचा एक व्यवहार केला होता. त्याची किंमत 1 कोटीपेक्षा जास्त होती. 

आता चौकशीची चक्र खंडणी आणि अपहरणांच्या बाजूनं फिरली होती. पण इथेही फारसं काही हाती लागलं नाही.

बुधवारी दुपारी पोलिसांच्या चार्ली मोबाईल पथकाला शहरात लक्ष्मण गेटजवळ एक मुलगी रक्तबंबाळ अवस्थेत दिसली. 

दिनेश या परिसरात शेंगदाणे, फरसाण विकतात. 

त्यांनी सांगितलं, " मी रस्त्याच्या पलीकडे उभा होतो. क्षणभर विचार केला की एखाद्या लहान मुलीबरोबर असं कोण करू शकतं?"

सीसीटीव्ही फुटेज

तिला प्रचंड धक्का बसला होता आणि असह्य वेदना होत होत्या. ती काहीही बोलू शकत नव्हती आणि हालचालही करू शकत नव्हती. तिच्या शरीरावर अनेक जखमा होत्या आणि कपडे रक्ताने माखले होते. 

मुलीला लगेच उपचारांसाठी नेण्यात आलं आणि दुसऱ्या बाजूनं तपासाची सुई बलात्कार आणि हत्येच्या प्रयत्नांकडे वळली. 

सीसीटीव्हीत संशयिताचा शोध

तिची अशी अवस्था का झाली याचा मात्र शोध लागला नाही. शेवटी बुधवारी रात्री एका गुप्त 'प्रशासकीय बैठकीत' असं ठरलं शाळेच्या आसपासच्या संपूर्ण परिसरातल्या सीसीटीव्हीचं फुटेज मिळवावं.

अनेक दुकानदारांशी संपर्क साधला गेला, त्यांची मदत घेतली. शहरात आमची भेट अशा अनेक लोकांशी झाली ज्यांनी त्यांच्याकडचं सीसीटीव्ही फुटेज...\nमागील सामग्री खालीलप्रमाणे सारांशित केली जाऊ शकते:
मंदसौर येथे सात वर्षांच्या मुलीवर झालेल्या बलात्कारामुळे फक्त शहरच नाही तर संपूर्ण देश हादरला आहे.